मान्यता है कि अनंत चतुर्दशी के दिन प्रातः काल स्नान कर व्रत का संकल्प लें और फिर स्वच्छ स्थान पर कलश स्थापित करें। कलश के समक्ष ही भगवान विष्णु का चित्र रखें, इसके बाद धागे में चौदह गांठें लगा कर अनंत सूत्र बना कर चित्र के समक्ष रख दें। षोडशोपचार-विधि से भगवान विष्णु और अनंत सूत्र का पूजन करें। ॐ अनंतायनमः मंत्र का जाप करते हुए अनंत सूत्र धारण करें। संध्या काल से पूर्व भूखे ब्राह्मण को भोजन करायें और प्रसाद वितरण के पश्चात स्वयं भी भगवान विष्णु की पूजा-अर्चना कर मीठा भोजन ग्रहण करें।